गुवाहाटी , सेप्तेम्बर 12 : दुलाराय टिवा फरायसा आफाद ( ATSU ) , टिवा युवा चात्र परिसद ( TYCP ) , दुलाराय टिवा रैखाथि आफाद ( ATPC ) , दुलाराय टिवा आज्यो आफाद ( ATWS ) , मिरिगाव जिल्ला ट्रायबेल संग ( MDTS ) , टिवा साहित्य सभा ( TSS ) , आरो औटनमाच डिमान्द खमिटिफोरा सरबान्दा सनवाल दैदेन्नाय सरकारा नोगोरमायाव थानाय ट्रायबेल बेल्ट आरो ब्लकखौ State Capital Region Development Authority ( SCRDA ) नि जोहै गेदेर गेदेर फालांगिरिफोरनो हाखौ हगारनो नागिरदों होन्ना गोख्रोंयै अजद दैखांदों । प्रेस मिटनि गेजेरजों गोजौआव मखनाय आफादफोरनि दैदेनगिरिफोरा बुङोदि , SCRDA नि गुबै थांखिआ जाबाय खोला खामरुपाव थानाय ट्रायबेल बेल्ट आरो ब्लकजों लोगोसे मरिगांव जिल्लायाव थानाय मोन 7 ट्रायबेल बेल्ट आरो ब्लकखौ बोखारनाय , State Capital Region Development Authority Act आ गासै टिवा औटनमास खाउनसिलनि सिङाव थानाय मोन 268 गामिफोर आरो मोन 3 रिभेनिउ चार्कलफोरखौबो लाफादों जायनि जोहै टिवा ओटनमास खाउनसिलखौ गोहो गोयै खालामगोन होन्ना बिथांमोनहा बुङो । 
नोगोरमायाव थानाय ट्रायबेलफोरनि हाखौ फालांगिरिफोरनो हगारनो नागिरदों : टिवा आफाद